Public procurement notice: Voluntary Ex Ante Transparency Notice
Published: 2023-05-19
Buyer: Semmelweis Egyetem
Country: HU
Contract type: Supplies
Procedure: Negotiated without a prior call for competition
CPV classification: 33140000: Medical consumables
Estimated value: 4518876 EUR
Award criteria: Lowest price

Technical requirements: A keretszerződés a keretösszeg kimerüléséig, de legfeljebb 36 hó időtartamra jön létre. Ajánlatkérő kötelezettséget vállal a keretösszeg 50 %-nak megfelelő mennyiségű fogyóanyag lehívására.
A beszerzés tárgyát képező fogyóanyagok az Egyetem tulajdonában lévő Da Vinci Xi típusú sebészeti robottal műszakilag kompatibilis eszközök, amelyek összesen tervezetten 3 év alatt 1200 db sebészeti, nőgyógyászati és urológiai műtéti beavatkozáshoz szükségesek. A fogyóeszközök tételes felsorolását a tervezett mennyiségekkel a műszaki leírás tartalmazza. Az egyes eszközök beszerzendő mennyiségét Ajánlatkérő pontosan nem tudja meghatározni, ezért kizárólag tervezett mennyiségként határozott meg, amelyek a műtéti beavatkozások száma és jellege alapján a tényleges megrendelések során változhatnak.
A részletes műszaki leírást és a tervezett mennyiségeket a „Tételes árajánlat és szakmai követelménytáblázat” megnevezésű dokumentum tartalmazza.
A II.2.5. pontban lévő Ár kritérium értékelési részszempont teljes megnevezése: Nettó ajánlati ár összesen (EUR)
A közbeszerzésekről szóló 2015. évi CXLIII. tv. (a továbbiakban: Kbt.) 98. § (2) bekezdése c) pontja értelmében:
A SofMedica Hungary Kft. az Intuitive Surgical Magyarország területén értékesített és/vagy engedélyezett minden termékére és szolgáltatására vonatkozóan kizárólagos képviseleti, importőri és értékesítői joggal rendelkezik. Az Intuitive Surgical által gyártott robotsebészeti rendszerek kizárólag a szintén az Intuitive Surgical által gyártott tartozékokkal és fogyóanyagokkal kompatibilisek, csak azokkal működtethetőek. A SofMedica Hungary Kft. 2026. december 31-ig jogosult az Intuitive Surgical termékeinek értékesítésére és szolgáltatásainak nyújtására. A szolgáltatások körébe értendő a megelőző rendszeres karbantartás, a rendszer javítása, fejlesztése, technikai és klinikai támogatás, továbbá bármely, az alábbiakban felsorolt Intuitive Surgical termékekkel kapcsolatos, támogatás vagy üzemeltetés körébe tartozó támogatás (beleértve a tartozékokat, tartalék elemeket és fogyóanyagokat) a jótállási időszak alatt és annak leteltét követően.
Ajánlatkérő 2021-ben közbeszerzési eljárást indított „Da Vinci Xi sebészeti robothoz fogyóanyag beszerzése” tárgyban, melynek eredményeként beszerzésre került az Intuitive Surgical, Inc. (1020 Kifer Road, Sunnyvale, CA 94086-5306, USA) által gyártott sebészeti robot. A közbeszerzési eljárás nyertes ajánlattevője a SofMedica Hungary Kft. (1122 Budapest, Ráth György utca 56.) volt, amely kizárólagos forgalmazási joggal rendelkezik Magyarországon mind a berendezés, mind a fogyóanyagok tekintetében.
A Da Vinci Xi típusú sebészeti robottal elvégzendő műtéti beavatkozásokhoz szükséges fogyóanyagok más gazdálkodó szervezet termékeivel nem helyettesíthetőek, a berendezés kizárólag az Intuitive Surgical, Inc. által gyártott fogyóeszközökkel kompatibilis. A jelen beszerzés tárgya a következő 36 hónapra tervezett, évi 300 db sebészeti, nőgyógyászati és urológiai műtéti beavatkozáshoz szükséges fogyóanyag, amelyek beszerzése szükséges a Da Vinci Xi típusú sebészeti robottal elvégzendő műtétekhez.
A Da Vinci sebészeti rendszer a minimálisan invazív sebészeti technikák legmagasabb szintjét adja. Minimális behatolás mellett a legprecízebb technikai feladatok végezhetők el vele. A korábbi endoszkópos (laparoscopos) technika előnyeit hordozza, de technikai fejlesztéseknek köszönhetően ergonomikus megközelítést ad a sebésznek, ennél is fontosabb azonban, hogy jóval precízebb technikával végzi el a sebészi műveleteket. Ezek eredményeként a betegbiztonság növelhető, illetve a műtéti hatékonyság, eredményesség nagyban fokozható. A Da Vinci a legkorszerűbb robottechnológiával működik, amely lehetővé teszi a sebész kézmozdulatainak leutánzását, a remegés kiszűrését, melyek a beteg testében működő EndoWrist (belső csukló) műszerek pontos mozdulataival érhetőek el. Az „Endowrist” műszereket hét szabadsági fokos mozgásra tervezték: ez a mozgástartomány még nagyobb, mint az emberi csukló mozgástere. Mindegyik műszernek megvan a saját sebészeti feladata, például rögzítés, varrás és szövetkezelés. Ez a magas szintű műtéti hatékonyság azonban csak akkor érhető el, ha a berendezéshez csatlakozó fogyóeszközök kompatibilisek azzal, azonban ez csak az Intuitive Surgical, Inc. által gyártott fogyóanyagokkal valósul meg. A Da Vinci sebészeti robottal elvégzendő műtéti beavatkozáshoz szükséges szakmai fogyóanyagok más gazdálkodó szervezet termékeivel nem cserélhetőek fel. Az egyenértékűség elvének alkalmazása jelenleg nem lehetséges, mivel a technológia és az ahhoz kapcsolódó beszerzendő eszközök is egyediek és speciálisak.
A gyártó európai képviseletét ellátó Intuitive Surgical, Sàrl. a Da Vinci robotok és kapcsolódó kiegészítők kizárólagos forgalmazási jogát a SofMedica Hungary Kft. részére biztosította.
A jogorvoslati kérelmek benyújtásának határidejére vonatkozó pontos információkat a Kbt. 148. § (3)-(9) bekezdéseiben foglalt előírások tartalmazzák.


Winner: SofMedica Hungary Korlátolt Felelősségű Társaság
Award value: 4518876